**Ressourcesystem**

En ressource repræsenterer et udbytte, en person har fået gennem en evne de har brugt ingame. Alle ressourcer er ens uanset hvilken evne personen har brugt til at skaffe dem. Hver evne kan kun benyttes én gang pr. spilgang, men man kan altså godt skaffe flere ressourcer på en spilgang ved at bruge flere forskellige evner. Andre evner kræver, at du har en ressource for at kunne bruge dem. Derudover kan ressourcer købes og sælges for henholdsvis otte og fem varkiler hos Døden, eller handles frit mellem spillere. Bemærk at ressourcer er spilgenstande og altså godt kan stjæles eller tages fra dig.

Følgende evner giver dig muligheden for at skaffe ressourcer:

- Agerbrug

- Fiske

- Jage

- Minebrydning

- Træfældning

Følgende evner kræver en ressource at bruge:

- Alkymi

- Bage

- Brygge

- Garvning

- Giftkundskab

- Låsesmedning

- Smedning

- Tømre

- Urtekundskab

- Åbne Låse

Læs også Evne- og Færdighedsreglerne for mere info om hvordan evnerne bruges.